तीसरे, यह कोई गोपनीय बात नहीं है कि डसाल्ट तथा हिंदुस्तान एयरोनॉटिक्स लि. (एच.ए.एल.) 126 विमानों के सौदे को लेकर किसी समझौते पर नहीं पहुंच सके। इसलिए यह हैरानी की बात नहीं है कि इस बार डसाल्ट एक अलग सांझीदार चुनेगी। ये स्पष्टीकरण प्रभावशाली हो सकते हैं मगर तथ्य यह है कि डसाल्ट के सी.ई.ओ. एरिक ट्रेपियर ने कहा है कि रिलायंस के साथ संयुक्त उद्यम उसके राफेल विमानों के लिए कलपुर्जों का निर्माण करेगा। एकमात्र प्रश्र यह है कि क्या यह सौदा भारत के लिए विमानों को खरीदने का है या अन्य देशों के लिए निर्माण करने का? मेरे विचार में इस सबका परिणाम केवल अनिश्चितता ही नहीं बल्कि भ्रांतियां हैं। कोई संदेह नहीं कि इसे लेकर गम्भीर प्रश्र उठाए गए मगर इतना ही महत्वपूर्ण यह है कि हमारे पास स्पष्ट उत्तर नहीं हैं। जब तक आप कोई पक्ष नहीं लेंगे, सम्भवत: नहीं जानेंगे कि क्या सोचना है।